
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Χορήγηση άδειας άσκησης επαγγέλματος Κοινωνικού Λειτουργού 
στην Όλγα Ιωάννου του Χαράλαμπου συζ. Κων/νου Λάμπρου. 1 

Καθορισμός των Κλάδων του Γραφείου Ευρέσεως Ναυτικής Εργα¬ 
σίας, ΠΕ και ΔΕ των οποίων οι υπάλληλοι κρίνονται για την κα¬ 
τάληψη θέσεων Προϊσταμένων. 2 

Αντικατάσταση αναπληρωματικού μέλους στο Διοικητικό Συμβού¬ 
λιο του Οργανισμού Λιμένος Πειραιά. 3 

Απαλαγή από τα δικαιώματα διάθεσης δύο (2) ρυμουλκών του 
Ο.Λ.Π. στη Νομαρχία Πειραιά. 4 

Κύρωση Συλλογικής Σύμβασης Πλοιάρχων Μεσογειακών και Του¬ 
ριστικών Επιβατηγών Πλοίων. 5 

Ψήφιση νέου Οργανισμού Εσωτερικής Υπηρεσίας Κοινότητας Δοκι¬ 
μίου Ν. Αιτωλ/νίας. 6 

Τροποποίηση της 26819/14.12.83 απόφασης του Νομ. Δυτ. Αττι¬ 
κής. 7 

Δωρεάν παραχώρηση στο Δήμο Κω του τεμαχίου διανομής 77 
Αγροκτήματος Κω-Εξοχή. 8 

Τροποποίηση παρ. 2 άρθρου 16 Κανονισμού Λειτουργίας Δ/σεως 
και Παροχών ΚΑΦ Ξηράς Κατακόλου Ν. Ηλείας. 9 

Μεταβίβαση κοινοχρήστων εκτάσεων στην Κοινότητα Καλλιθέας 
Σουλίου Ν. Θεσπρωτίας.10 

Τροποποίηση της αριθμ. 66988/17.9.82 κοινής απόφασης των 


Υπουργών Εσωτερικών και Υγείας και Πρόνοιας (ΦΕΚ 953/ 


22.11.82 τ.Β') που αφορά τη σύσταση ίδιου νομικού προσώπου 
με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ ΚΑΡΔΙΤΣΑΣ» στο Δήμο Καρδίτσας.11 

Χορήγηση άδειας Μεταλλευτικών Ερευνών στο Νομό Λάρισας. . 12 

Συμπλήρωση των αριθ. 18185/3.7.1959 και Δα/48614/ 
10.10.74 αποφάσεων του Νομάρχη Τρικάλων που αφορούν τα 
κοινόχρηστα Ράξας.13 

Ίδρυση τμήματος Επιμόρφωσης Υδραυλικών στο ΚΕΤΕΚ Αθη¬ 
νών.14 


Διορθώσεις Σφαλμάτων 

Διόρθωση σφάλματος στη 46306/2265/16.7.1987 απόφαση του 
Υπ. ΓΙΕΧΩΔΕ (ΦΕΚ 401/Β/1987). 15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ6α/2162 (1) 

Χορήγηση άδειας άσκησης επαγγέλματος Κοινωνικού Λειτουργού στην 

Όλγα Ιωάννου του Χαράλαμπου συζ. Κων/νου Λάμπρου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2162 της 14.10.1987 έχει χορηγηθεί στην Όλγα 
Ιωάννου του Χαράλαμπου συζ. Κων/νου Λάμπρου άδεια άσκησης 
επαγγέλματος Κοινωνικού Λειτουργού. 

Αθήνα, 14 Οκτωβρίου 1987 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦- 

Αριθ. 31280/2576/87 (2) 

Καθορισμός των Κλάδων του Γραφείου Ευρέσεως Ναυτικής Εργασίας, 

ΠΕ και ΔΕ των οποίων οι υπάλληλοι κρίνονται για την κατάληψη 

θέσεων Προϊσταμένων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 9 παρ. 10 και το άρθρο 16 παρ. 8 του Ν. 1586/86 
(ΦΕΚ 137 Α'). 

2. Την 70055/2703/9.4.1982 «Έγκριση Κανονισμού για την ορ¬ 
γάνωση και λειτουργία του Γραφείου Ευρέσεως Ναυτικής Εργασίας 
(ΓΕΝΕ) Πειραιάς» (ΦΕΚ 205 Β782). 

3. Την 31280/883/87/19.3.1987 κοινή απόφαση των Υπουρ¬ 
γών Προεδρίας της Κυβέρνησης και Εμπορικής Ναυτιλίας για την προ¬ 
σαρμογή των Κλάδων του ΓΕΝΕ ρτο Προσοντολόγιο - Κλαδολόγιο 
(ΦΕΚ 146 Β'/24.3.87), αποφασίζουμε: 

1. Τον καθορισμό των Κλάδων του Γραφείου Ευρέσεως Ναυτικής 
Εργασίας ΠΕ και ΔΕ των οποίων οι υπάλληλοι κρίνονται για την κατά¬ 
ληψη θέσεων Προϊσταμένων Τμημάτων ανάλογα με την ειδικότητα του 
Κλάδου και το αντικείμενο κάθε τμήματος, ως εξής: 

Α' Προϊστάμενος του Τμήματος Γραμματείας - Διαχείρισης τοποθε¬ 
τείται υπάλληλος του Κλάδου ΠΕ Διοικητικού - Οικονομικού. 

Β' Προϊστάμενος του Τμήματος Ναυτικής Εργασίας τοποθετείται 
υπάλληλος του Κλάδου ΔΕ Διοικητικού - Λογιστικού. 

2. Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 13 Οκτωβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 46116/7/87 (3) 

Αντικατάσταση αναπληρωματικού μέλους στο Διοικητικό Συμβούλιο 
του Οργανισμού Λιμένος Πίΐραιά. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

I. Τις διατάξεις του άρθρου 7 του Α.Ν. 1559/50 που κυρώθηκε με 
το Ν. 1630/51 όπως αντικαταστάθηκε με το άρθρο 2 του Ν. 1220/81 
(ΦΕΚ 296/7.10.81 τ. Α'). 

2. Τις διατάξεις του Ν. 1268/82 «Για τη δομή και λειτουργία των 
Ανωτάτων Εκπαιδευτικών Ιδρυμάτων» (ΦΕΚ 87/16.6.82 τ.Α'). 

3. Το αριθ. πρωτ. Τ. 3546/1081/24.9.87 έγγραφο του Υπουρ¬ 
γείου Οικονομικών, αποφασίζουμε: 

1. Τροποποιούμε το εδαφ. 4 της παρ. 1 της 46116/12/85/6.3.85 
απόφασής μας και διορίζουμε ως αναπληρωτή του εκάατοτε Προϊστα¬ 
μένου Τελωνείων Αττικής, τον ΣΚΟΥΡΤΗ Σπυρίδωνα μόνιμο υπάλ¬ 
ληλο με Α' βαθμό του Κλάδου ΠΕΙ (Προϊστάμενο του Η' Τελωνείου 
Πειραιά), σε αντικατάσταση του Αλεξίου Δημήτριου, ο οποίος συμμε¬ 
τείχε στο Διοικητικό Συμβούλιο του Ο.Λ.Π. ως αναπληρωματικό μέλος 
και απεχώρησε λόγω σνταξιοδότησής του. 

2. Η θητεία του εν λόγω μέλους λήγει στις 8.3.1988. 

Η απόφαση αυτή να δημοαιευθεί στην Εφημερίδα της Κυβερνή- 
σεως. 

Πειραιάς, 9 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

♦ - 

Αριθ. 45051/8/87 0 (4) 

Απαλαγή από τα δικαιώματα διάθεσης δύο (2) ρυμουλκών του Ο.Α.Π. 
στη Νομαρχία Πειραιά. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1, Τις διατάξεις: 

α) Του Α.Ν. 1559/50 (ΦΕΚ 252 .4/29.10.50) που κυρώθηκε με 
το Ν. 1630/51 (ΦΕΚ 8 Α/8,1.51) όπως αυτές ισχύουν σήμερα μετά 
από τις τροποποιήσεις και συμπληρώσεις που έγιναν με μεταγενέστε¬ 
ρους νόμους. 

β) Του Ν. 1220/81 (ΦΕΚ 296 Α/7.10.81) άρθρο 6 παρ. 4 και άρ¬ 
θρο 7 παρ. 2 και 3. 

2. Το έγγραφο Ο.Α.Π. αρ. 27597/3094/24.8.1987. αποφασί¬ 
ζουμε: 

1. Την έγκριση της Πράξεως της Εκτελεστικής Επιτροπής Ο.Α.Π. 
αρ. 561/6.8.87 με την οποία απαλάασει τη Νομαρχία Πειραιά από την 
καταβολή δικαιωμάτων διαθέσεως δύο (2) ρυμουλκών του Ο.Α.Π. στις 
28/6 και 2.7.86 στο καλωδιακό πλοίο του Ο.Τ.Ε. «ΘΑΛΗΣ Ο ΜΙΛΗ- 
ΣΙΟΣ» που συμμετείχε στις εκδηλώσεις της Ναυτικής εβδομάδας, σύμ¬ 
φωνα με τις διατάξεις του άρθρου 7 παρ. 2 και 3 του Ν. 1220/81. 

2. Τη δημοσίευση της απόφασης αυτής στην Εφημερίδα της Κυβερ- 
νήσεως. 

Πειραιάς, 9 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 70114/3961 (5) 

Κύρωση Συλλογικής Σύμβασης Πλοιάρχων Μεσογειακών και Τουρι¬ 
στικών Επιβατηγών Πλοίων. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «Περί Συλλογι¬ 
κών Συμβάσεων εν τη ναυτική εργασία» όπως έχει τροποποιηθεί και 
ισχύει σήμερα. 

2. Το αριθ. 331/122/25.8.1987 κοινό έγγραφο ΕΝΩΣΗΣ ΕΦΟ¬ 
ΠΛΙΣΤΩΝ ΕΠΙΒΑΤΗΓΩΝ ΠΛΟΙΩΝ και της ΠΕΠΕΝ, με το οποίο 
υποβλήθηκε για κύρωση η υπογραφείσα στις 24 ΑΥΓΟΥΣΤΟΥ 1987 
Συλλογική Σύμβαση Εργασίας Πλοιάρχων Μεσογειακών και Τουριστι¬ 
κών Επιβατηγών Πλοίων, αποφασίζουμε: 

1. Την κύρωση της Συλλογικής Σύμβασης Εργασίας Πλοιάρχων 
Μεσογειακών και Τουριστικών Επιβατηγών Πλοίων, εκτός από το άρ¬ 
θρο 14 το κείμενο της οποίας έχει υπογραφεί στις 24.8.1987 από τους 
νόμιμους εκπροσώπους της Ένωσης Εφοπλιστών Επιβατηγών Πλοίων 
και της Πανελλήνιας Ένωσης Πλοιάρχων Ε.Ν. πάσης τάξεως. 


2. Η ισχύς της Συλλογικής Σύμβασης η οποία κυρώνεται με την από¬ 
φαση αυτή αρχίζει από 1η4ανουαρίου 1987 και λήγει την 31 Δεκεμ¬ 
βρίου 1987. 

3. Η παρούσα με το κείμενο της κυρουμένης Συλλογικής Σύμβασης 
να δημοσιευθεί στην Εφημερίδα της Κυβερνήσεως. 

Πειραιάς, 12 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΟΙΑΡΧΩΝ 
ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 24.8.1987 οι υπογεγραμμένοι αφ’ ενός Αν- 
δρέας Ποταμιάνος και Αχιλλέας Καμπάνης Γενικός Γραμματέας της 
ενταύθα εδρευούσης Επαγγελματικής Οργανώσεως «Ένωσις Εφοπλι¬ 
στών Επιβατηγών πλοίων» ειδικώς εξουσιοδοτημένοι προς τούτο και 
αφ" ετέρου ο Γιάννης Ψαρράς εκπροσωπών νομίμως εν προκειμένω την 
εν Πειραιεί εδρεύουσαν ανεγνωρισμένην επαγγελματικήν οργάνωσιν 
«Πανελλήνιος Ένωσις Πλοιάρχων Ε.Ν.» πάσης τάξεως και ειδικώς 
εξουσιοδοτημένος προς τούτο συνελθόντες σήμερον εις Πειραιά για να 
ορίσουμε το μισθό, τις ειδικές αμοιβές και λοιπούς όρους εργασίας των 
Πλοιάρχων των Μεσογειακών Επιβατηγών Τουριστικών Πλοίων, απε- 
φασίσαμεν κοινή αμφοτέρων συμφωνία τα επόμενα εν συνεχεία του από 

20.7.1987 υπογραφέντος μεταξύ μας μνημονίου συμφωνίας. 

Λρθρον 1 

1. Η παρούσα Συλλογική Σύμβαση ισχύει επί των: 

α) Επιβατηγών Μεσογειακών Πλοίων τα οποία εκτελούν πλόας στον 
Μ εσογειακόν χώρον, περιλαμβανόμενου εις τούτον και του Ευξείνου 
Πόντου και μη δρομολογημένων κατά τας περί ακτοπλοϊκών συγκοινω¬ 
νιών διατάξεις και 

β) Επιβατηγών Τουριστικών πλοίων τα οποία εκτελούν τουριστικούς 
πλόας εντός και εκτός Μεσογειακού χώρου. 

2. Το μισθολογίου ως και αι πάσης φύσεως αποδοχαί των επί των 
ανωτέρω επιβατηγών πλοίων εργαζομένων Πλοιάρχων καθορίζονται 
εις δραχμάς. 

3. Οι πάσης φύσεως καταβολαί προς τους Πλοιάρχους θα καλύπτο¬ 
νται εκ μέρους της εφοπλιστικής επιχειρήσεως δι’ αντιστοίχων βεβαιώ¬ 
σεων εκχωρήσεως του ισοπόσου συναλλάγματος, διατηρουμένων εκ πα¬ 
ραλλήλου όλων των υπέρ των Πλοιάρχων εκ μέρους της Πολιτείας υφι¬ 
σταμένων μέχρι σήμερον συναλλαγματικών διευκολύνσεων. 

Λρθρον 2 

Βασικός Μισθός Ενέργειας 

1. Ο μηνιαίος βασικός μισθός ενεργείας του Πλοιάρχου Επιβατηγών 
Μ εσογειακών και Τουριστικών Πλοίων που προβλέπεται από την προη¬ 
γούμενη Συλλογική Σύμβαση της 4.9.1986 προσαυξάνεται δια το χρο¬ 
νικόν διάστημα από 1ης Ιανουάριου 1987 μέχρι της 30ης Ιουνίου 
1987 κατά ποσοστόν 9% και δια το χρονικόν διάστημα από 1.7.1987 
μέχρι 31.12.1987 κατά ποσοστόν 11%, καθοριζόμενος στοποσόντων 
δραχμών (165.300) εκατόν εξήντα πέντε χιλιάδων τριακοσίων και 
(168.330) εκατόν εξήντα οκτώ χιλιάδων τριακοσίων τριάντα αντιστοί- 
χως. 

β) Ο Ύπαρχος, κάτοχος διπλώματος Α' τάξεως, υπηρετών εις την 
κατηγορίαν των εν λόγω πλοίων, λαμβάνει επίδομα εκ δραμχών 
(8.090) οκτώ χιλιάδων ενενήντα μηνιαίως δια την από 1.1.1987 έως 

30.6.1987 περίοδο και δρχ. (8.240) οκτώ χιλιάδων διακοσίων σαρά¬ 
ντα δια την από 1.7.1987 μέχρι 31.12.1987 περίοδο πλέον του επιδό¬ 
ματος Υπάρχου του αναφερομένου εις το άρθρον 5 παρ. 2 της Γενικής 
Συμβάσεως Τουριστικών Μεσογειακών πλοίων, της συναφθείσης με¬ 
ταξύ της Ενώσεως Εφοπλιστών Επιβατηγών πλοίων και της Π.Ν.Ο. 

γ) Οι συνολικές αποδοχές του Υπάρχου σε καμία περίπτωση δε μπο¬ 
ρεί να είναι κατώτερες από τις συνολικές αποδοχές του Προϊσταμένου 
Ραδιοτηλεγραφητού Α' τάξεως. 

δ) Ο μηνιαίος βασικός μισθός ενεργείας του Πλοιάρχου Τουριστικών 
ημεροπλοίων ορίζεται ο εκάστοτε μισθός ενεργείας Πλοιάρχου ακτο¬ 
πλοϊκού πλοίου επηυξημένος κατά 15%. 

Άρθρον 3 

α) Δια τας τυχόν διανυομένας εν πλω και εν λιμένι Κυριακάς κατα¬ 
βάλλεται στον Πλοίαρχο ιδιαίτερη αμοιβή υπό τύπον επιδόματος, ανερ- 
χομένη σε ποσοστό 22% επί του βασικού μισθού του άρθρου 2 παραγρ. 
Ια της παρούσης Σ.Σ. 

β) Στον Πλοίαρχο καταβάλλεται δι’ έκαστον διανυόμενον εν πλω και 
εν Λιμένι Σάββατον ένα πλήρες ημερομίσθιον ίσον δια την περίπτωσιν 
αυτήν προς το 1/24 του μηνιαίου βασικού μισθού. 

γ) Στον Πλοίαρχο καταβάλλεται ένα πλήρες ημερομίσθιον δι’ εκά- 
στην αργίαν διανυομένην εν πλω ή εν λιμένι, ίσον προς το 1/24 του μη¬ 
νιαίου βασικού μισθού. 

5) Στον Πλοίαρχο παρέχεται μηνιαίως σαν επίδομα παραστάσεως 
δια την από 1.1 - 30.6.1987 χρονική περίοδο ποσόν δραχμών (4.320) 
τεσσάρων χιλιάδων τριακοσίων είκοσι και δια την από 1.7 - 
31.12.1987 χρονική περίοδο ποσόν δραχμών (12.500) δώδεκα χιλιά¬ 
δων πεντακοσίων. 

ε) Οι ημέρες αργιών εν πλω και εν λιμένι, αι συμφωνηθείσαι μεταξύ 
ΠΝΟ και Ενώσεως Εφοπλιστών Μεσογειακών Επιβατηγών και Τουρι¬ 
στικών Πλοίων ισχύουν και για τους Πλοιάρχους. 

Άρθρον 4 

α) Σε περίπτωση ναυαγίου, ασχέτως των άλλων αποζημιώσεων των 
οποίων δικαιούται συμφώνως προς τους κειμένους νόμους, παρέχεται 
στον Πλοίαρχο και ειδική αποζημίωσις καθοριζομένη δια μεν την από 
1.1 έως 30.6.1987 χρονική περίοδο στο ποσό των δραχμών (60.500) 
εξήντα χιλιάδων πεντακοσίων, δια δε την από 1.7 έως 31.12.1987 
χρονική περίοδο στο ποσόν των δραχμών (61.610) εξήντα μία χιλιά¬ 
δων εξακοσίων δέκα. 

β) Στον Πλοίαρχο παρέχονται επίσης έξοδα λιμένος για όσες ημέρες 
το πλοίο παραμένει στο λιμάνι, προς κάλυψη δαπανών αφορώντων το 
πλοίον, ως και τα μικροέξοδα τα σχετικά, με την εξυπηρέτηση του 
πλοίου, επί αποδόσει λογαριασμού. 

γ) Εις τον Πλοίαρχον Ε/Γ - Ο/Γ, (εφόσον το πλοίον μεταφέρει οχή¬ 
ματα), καταβάλλεται μηνιαίως (ως επίδομα) το ποσόν των δραχμών 
(8.090) οκτώ χιλιάδων ενενήντα, δια την από 1.1 έως 30.6.1987 χρο¬ 
νική περίοδο και το ποσόν των δραχμών (8.235) οκτώ χιλιάδων διακο- 
σίων τριάντα πέντε, δια την από 1.7.1987 έως 31.12.1987 χρονική 
περίοδο. 

Άρθρον 5 

α) Ο μισθός· ασθένειας ορίζεται σε κάθε περίπτωση ίσος με τον κατά 
το άρθρον 2 μισθό ενεργείας, σε περίπτωση δε νοσηλείας εκτός νοσοκο¬ 
μείου ή κλινικής, καταβάλλεται και το αντίτιμο τροφής. 

β) Στον Πλοίαρχο ο οποίος υφίσταται χειρουργική επέμβαση ή τραυ¬ 
ματισμό στο πλοίο και δεν καθίσταται ανίκανος προς εργασίαν και του 
οποίου η θεραπεία δεν παρατείνεται πέραν των 4 μηνών, καταβάλλεται 
ολόκληρος ο μισθός ενεργείας του άρθρου 2 παραγρ. 1 της παρούσης. 

γ) Ο μεταβαίνων να συναντήσει το πλοίο προς ανάληψη της διοική- 
σεώς του ως Πλοίαρχος, εάν υποστεί ατύχημα τυγχάνει της αυτής προ¬ 
στασίας της οποίας τυγχάνει και εν τη υπηρεσία του πλοίου. 

δ) Ο Πλοίαρχος δικαιούται νοσηλείας στην Α' θέση νοσοκομείου ή 
κλινικής. 

Άρθρον 6 

Στον Πλοίαρχο παρέχεται 6Γ εκάστην τουριστικήν περίοδον μία χει¬ 
μερινή και δύο θερινές στολές. Οι στολές αυτές θα ανήκουν κατά κυριό¬ 
τητα στον Πλοίαρχο μετά τη λήξη της τουριστικής περιόδου. 

Άρθρον 7 

Μισθός παροπλισμού 

Σε περίπτωση παροπλισμού του πλοίου ο μηνιαίος μισθός του 
Πλοιάρχου από της ημέρας του παροπλισμού και μέχρι συμπληρώσεως 
εννεαμήνου κατ’ ανώτατον όριον χρονικού διαστήματος εντός του αυτού 
ημερολογιακού έτους ορίζεται εις 80% επί του βασικού μισθού ενερ¬ 
γείας. 

Σε περίπτωση που συμφωνηθεί μεταξύ Π.Ν.Ο. και Ε.Ε.Ε.Π. κάτι το 
καλύτερο σχετικώς με την υποχρέωση εννεαμήνου επανδρώσεως του 
πλοίου, τούτο θα ισχύσει και για του Πλοίαρχο. 

Άρθρον 8 
Αντίτιμο τροφής 

Το ημερήσιον αντίτιμου τροφής του Πλοιάρχου και εις όσας περιπτώ¬ 
σεις δικαιούται τούτο καθορίζεται σε δρχ. (615) εξακόσιες δέκα πέντε 
δια την από 1.1 έως 30.6.1987 χρονική περίοδο και σε δρχ. (627) εξα¬ 
κόσιες είκοσι επτά δια την από 1.7 έως 31.12.1987 χρονική περίοδο. 

Άρθρον 9 
Αποζημίωσις 

Σε κάθε περίπτωση κατά την οποίαν ο ναυτικός δικαιούται αποζημι- 
ώσεως θα καταβάλλεται τοιαύτη και στον Πλοίαρχο. 

Άρθρον 10 

Δώρα Χριστουγέννων και Πάσχα 

Τα δώρα εορτών Χριστουγέννων και Πάσχα, αντιπροσωπεύοντα 
αποδοχές τεσσαράκοντα πέντε (45) ημερών, καταργήθηκαν από 
1.1.1982, ενσωματωθέντα στην κανονική άδεια, η οποία ούτω αυξάνε¬ 


ται εις 96 (ενενήντα έξι) ημέρας ετησίως και υπολογίζεται κατά τα ειδι- 
κώτερον καθοριζόμενα στο άρθρο 8 της μεταξύ Π.Ν.Ο. και Ε.Ε. Μεσο¬ 
γειακών Τουριστικών Πλοίων Συμβάσεως. 

Άρθρον 11 
Άδεια 

1.0 Πλοίαρχος δικαιούται, πέραν των μέχρι σήμερον χορηγουμένων 
(50) πενήντα ημερών ετήσιας άδειας και ετέρων (46) σαράντα έξι ημε¬ 
ρών προς ας συμψηφίστηκαν από 1.1.1982 και εφεξής τα υπό του άρ¬ 
θρου 10 της από 1.1.1981 Σ.Σ. προβλεπόμενα δώρα Χριστουγέννων 
και Πάσχα, της ετήσιας αδείας ανερχομένης ούτω εις 96 (ενενήντα έξι) 
ημέρας, υπολογιζομένης εις 8 (οκτώ) ημέρας δια κάθε μήνα υπηρεσίας, 
δια δε τας τυχόν ολιγοτέρας του μηνάς ημέρας το αντίστοιχον κλάσμα. 
Η άδεια αυτή λογίζεται ως συντάξιμος χρόνος. 

2. Κατά τας ημέρας της άδειάς του ο Πλοίαρχος δικαιούται του ανα- 
λογούντος εις ταύτας μισθού ενεργείας προσηυξημένου με το εξ 22% 
επίδομα Κυριακών και με το αντίτιμο τροφής εις πάσαν περίπτωσιν. Το 
ημερομίσθιον δια τον υπολογισμόν της άδειας καθορίζεται στο 1/24 του 
μηνιαίου βασικού μισθού. 

3. Η άδεια αύτη παρέχεται στον Πλοίαρχο εφόσον το επιτρέπουν οι 
ανάγκες του πλοίου κατ’ αμοιβαϊαν συνεννόησιν μετά του πλοιοκτήτου, 
δύναται δε να χορηγείται και κατά την παραμονήν του πλοίου εν λιμένι 
επί 7ήμερον, όπως και δΓ επισκευάς, ετησίαν επιθεώρησιν κ.λ.π. 

Αι ημέραι κατάπλου και απόπλου δεν λογίζονται ως ημέραι αδείας 
αλλά ημέραι εργασίας. 

Εις πάσαν ετέραν περίπτωσιν η χορηγουμένη άδεια δεν είναι δυνατόν 
να δοθεί δια χρονικόν διάστημα μικρότερο των 7 ημερών. 

Δι’ ετέρας άλλας περιπτώσεις που δεν καλύπτονται από τα προαναφε- 
ρόμενα θα ισχύουν τα υπό της Γενικής Σ.Σ. μετά της Π.Ν.Ο. συμφωνη- 
θέντα. 

Άρθρον 12 

Έναρξις καταβολής μισθού 

α) Σε περίπτωση που ο Πλοίαρχος θα ταξιδεύσει για να συναντήσει το 
πλοίο για την κυβέρνηση του οποίου προσελήφθη δικαιούται τον μισθό 
της παρ.’ α του άρθρου 2 της παρούσης από της ημέρας αναχωρήσεως 
για το ταξίδι τούτο. 

Τα υπό των άρθρων 3 και 4 της παρούσας προβλεπόμενα επιδόματα 
παρέχονται από της ημέρας ναυτολογήσεώς του. 

β) Η χορηγουμένη αύξηση η προβλεπόμενη υπό της παρούσης Συλ¬ 
λογικής Συμβάσεως και οι άλλες παροχές θα καταβληθούν αναδρομι- 
κώς στους ναυτολογηθέντες Πλοιάρχους από 1.1.1987. 

Άρθρον 13 
Επίλυσις Διαφορών 

Κάθε διαφορά που προκύπτει περί την εφαρμογήν και ερμηνείαν των 
όρων της παρούσης Συλλογικής Συμβάσεως επιλύεται διαιτητικούς 
συμφώνως προς τα καθοριζόμενα στο άρθρο 30 της Συλλογικής Συμβά¬ 
σεως της υπογραφείσης μεταξύ της Ενώσεως Εφοπλιστών Επιβατηγών 
Μεσογειακών και Τουριστικών πλοίων και της Πανελληνίου Ναυτικής 
Ομοσπονδίας. 

Άρθρον 14 

Δικαίωμα Επιλογής Πλοιάρχου 

Οι Πλοίαρχοι που αφορά η παρούσα Συλλογική Σύμβαση προσλαμ¬ 
βάνονται εκ των τακτικών μελών της Πανελληνίου Ενώσεως Πλοιάρ¬ 
χων Ε.Ν. πάσης τάξεως κατ’ απόλυτον εκλογήν του πλοιοκτήτου. 

Άρθρον 15 

Τα δύο συμβαλλόμενα μέρη συμφωνούμε να επιτρέπεται η πρόσληψη 
σπουδαστών κυρίως της ναυτικής εκπαίδευσης (ΑΔΣΕΝ, ΤΕΧΝ. ΛΥ¬ 
ΚΕΙΑ, ΛΥΚΕΙΑ ΓΥΜΝΑΣΙΑ και αντίστοιχες Ναυτικές Σχολές του 
εξωτερικού) ανεξάρτητα περιορισμού (υφισταμένης νομοθεσίας) ως 
προς τον αριθμόν των σπουδαστών. 

Η πρόσληψη από τον πλοιοκτήτη θα γίνεται με την ειδικότητα του 
εκπαιδευομένου και θα είναι υποχρεωμένος (ο πλοιοκτήτης) να κατα¬ 
βάλλει τα έξοδα μεταβίβασης και παλινόστησης, την ενδιαίτηση γενικά 
καθώς και την ιατροφαρμακευτική περίθαλψη του εκπαιδευομένου κατά 
το διάστημα της υπηρεσίας του στο πλοίο μόνον. 

Ο μισθός του εκπαιδευομένου θα συμφωνείται κατά ελευθέραν συμ- 

φωνίαν και δεν θα υπερβαίνει οπωσδήποτε το μισθό του Δοκ. Πλοιάρ- 
χου. 

Άρθρον 16 

Έναρξις - Λήξις ισχύος 

α) Η ημερομηνία ενάρξεως ισχύος της παρούσας συλλογικής συμβά- 
σεως ορίζεται η 1η Ιανουάριου 1987 και λήξεως η 31η Δεκεμβρίου 
1987. 

β) Κατά το διάστημα της ισχύος της Σ.Σ. δύναται να τροποποιηθεί 
αυτή μόνον κατόπιν κοινής εγγράφου συμφωνίας των αυμβαλλομένων 
μερών. Πέραν των ανωτέρω κατά τα λοιπά μη δια της παρούσης προ- 
βλεπόμενα ισχύει ότι και στη Γενική Συλλογική Σύμβαση των Επιβατη¬ 
γών Μεσογειακών Τουριστικών πλοίων μεταξύ ΕΕΕΠ και ΠΝΟ. 

γ) Η παρούσα Συλλογική Σύμβασις συνετάγη εις τρία πρωτότυπα εκ 
των οποίων ανά εν αντίτυπον έλαβαν τα συμβαλλόμενα μέρη, το δε τρί¬ 
τον θέλει κατατεθεί εις το Υπουργείον Εμπορικής Ναυτιλίας προς κύ¬ 
ρωση, υπογράφεται δε ως έπεται: 

Οι Συμβαλλόμενοι 

Δια την Ένωση Εφοπλιστών Δια την Πανελλήνιον Ένωσιν 

Επιβ/γων Πλοίων Πλοιάρχων Ε.Ν. πάσης τάξεως 

Ο Πρόεδρος Ο Πρόεδρος 

(Τ.Σ. Υπογραφή) (Τ.Σ. Υπογραφή) 

ΑΝΔΡΕΑΣ ΠΟΤΑΜΙΑΝΟΣ ΓΙΑΝΝΗΣ ΨΑΡΡΑΣ 

Ο Γεν. Γραμματέας 
(Τ.Σ. Υπογραφή) 

ΑΧΙΛ. ΚΑΜΠΑΝΗΣ 

Αριθ. ΕΣ 28195 (6) 

Ψήφιση νέου Οργανισμού Εσωτερικής Υπηρεσίας Κοινότητας Δοκιμίου 
Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των Νόμων 1188/81 «περί κυρώσεως του Κώδικος 
περί καταστάσεως προσωπικού ΟΤΑ» και 1586/86 «περί βαθμολογι¬ 
κής διάρθρωσης των θέσεων του Δημοσίου, Νομικών Προσώπων Δημο¬ 
σίου Δικαίου και των ΟΤΑ και άλλες διατάξεις» και του Π.Δ/τος 37α/ 
1987. 

2. Την 53560/59/6.8.1986 γενική διαταγή του Υπουργείου Εσω¬ 
τερικών με την οποία παρέχονται οδηγίες για την ψήφιση Ο.Ε.Υ. Δή¬ 
μων και Κοινοτήτων. 

3. Την 3/17.7.87 (θέμα 1 Ιο) γνωμοδότηση του Υπηρεσιακού Συμ¬ 
βουλίου άρθρου 5 του Ν. 1188/81. 

4. Την 5/1987 απόφαση του Κοινοτικού Συμβουλίου που στείλατε 
με το 363/20.3.87 έγγραφό σας σχετικά με το αντικείμενο του θέμα¬ 
τος, αποφασίζουμε: 

Εγκρίνουμε την 5/1987 απόφαση του Κοινοτικού Συμβουλίου Δοκι¬ 
μίου που αφορά την ψήφιση του νέου Οργανισμού Εσωτερικής Υπηρε¬ 
σίας της Κοινότητας Δοκιμίου ως κατωτέρω: 

Άρθρο 1 

Η υπηρεσία της Κοινότητας συγκροτείται από τη Διοικητική και Οι¬ 
κονομική Υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: 

ΜΕΡΟΣ Α· 

ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ * 

ΚΛΑΔΟΣ ΔΕΙ ΔΙΟΙΚΗΤΙΚΟΥ 

Δύο θέσεις γραμματέων με βαθμούς Γ έως Α. 

ΚΑΤΗΓΟΡΙΑ ΥΕ 
ΚΛΑΔΟΣ ΥΕΙ 

Κλητήρων - Θυρωρών Γενικών Καθηκόντων. 

Μία θέση με βαθμούς Δ έως Γ. 

ΜΕΡΟΣ Β' 

Προσωρινές θέσεις προσωπικού με σχέση εργασίας Ιδιωτικού Δι¬ 
καίου αορίστου χρόνου των διατάξεων του Ν. 1188/81 κατέχο- 
νται. 

ΥΠΗΡΕΣΙΑ ΚΑΘΑΡΙΟΤΗΤΑΣ 

Μία θέση οδηγού απορ/ρου αυτοκινήτου. 

Μία θέση εργάτη καθαριότητας. 


Άρθρο 3 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, τις άδειες, τις μεταβολές υπη¬ 
ρεσιακής κατάστασης, το προβάδισμα, τις ποινές, τη λύση της υπαλλη¬ 
λικής σχέσης κ.λπ. που προβλέπονται από τον οργανισμό, ρυθμίζονται 
από τις διατάξεις του Ν. 1188/81 σε συνδυασμό με τις σχετικές του Ν. 
1586/1986. 

Άρθρο 4 

Αρμοδιότητες και αντικείμενα της 
Διοικητικής Υπηρεσίας 
ΔΙΟΙΚΗΤΙΚΟΙ ΥΠΑΛΛΗΛΟΙ 

α) Η μέριμνα για την τήρηση του βιβλίου επίπλων και σκευών και η 
φύλαξη αυτού. 

β) Η μέριμνα για την τήρηση και φύλαξη των προβλεπόμενων από το 
Νόμο βιβλίων της Διοικητικής υπηρεσίας της Κοινότητας των φακέλων 
του αρχείου και τη σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας πλην της απορρή¬ 
του, αφού προηγουμένως τεθεί υπόψη του προέδρου. 

δ) Γράφει τα πρακτικά συνεδριάσεως του Συμβουλίου στο βιβλίο 
πρακτικών αυτού, μεριμνά για την υπογραφή τους και εκδίδει αντί¬ 
γραφα αυτών. 

ε) Μονογραφεί όλα τα σχέδια των προς υπογραφή εγγράφων και προ¬ 
συπογράφει όλα τα έγγραφα, πιστοποιητικά και πίνακες που προβλέ¬ 
πουν οι ισχύουσες διατάξεις. 

στ) Επιμελείται του προγράμματος τέλεσης δημοσίων κοινοτικών 
εορτών και δεξιώσεων, φροντίζει για τη λειτουργία των υπηρεσιών της 
Κοινότητας, ύδρευσης, φωτισμού, καθαριότητας Κοινοτικού Γυμναστη- 
ρίου, αποχετεύσεως, Νεκροταφείου καθώς και κάθε άλλης υπηρεσίας 
που θα δημιουργηθεί στο μέλλον. Τήρηση και φύλαξη των μητρώων αρ- 
ρένων, δημοτολογίων και ληξιαρχικών βιβλίων. Τη διεξαγωγή κάθε 
υπηρεσίας που απορρέει από την ενάσκηση των αρμοδιοτήτων που ανα¬ 
τίθενται στην Κοινότητα από νόμους, διατάγματα κ.λπ. 

Στην αρμοδιότητα της υπηρεσίας αυτής ανήκουν επίσης: Καταρτίζει 
με τον Πρόεδρο σε σχέδιο τον προϋπολογισμό της Κοινότητας, συντάσ¬ 
σει και συνυπογράφει με τον Πρόεδρο τους βεβαιώτικούς καταλόγους, 
επιβολής βεβαιώσεως και εισπράξεως των εσόδων γενικά και διεξάγει 
τη λογιστική υπηρεσία της Κοινότητας. Ενημερώνει τον Πρόεδρο για 
την πορεία των οικονομικών της Κοινότητας και προσυπογράφει με τον 
Πρόεδρο τα χρηματικά εντάλματα. 

ΚΛΗΤΗΡΑΣ ΘΥΡΩΡΟΣ ΓΕΝΙΚΩΝ ΚΑΘΗΚΟΝΤΩΝ 

Ο κλητήρας ενεργεί, μεριμνά για τη διακίνηση της εισερχόμενης (αλ¬ 
ληλογραφίας, την κανονική επίδοση της εξερχόμενης τοιαύτης, καθώς 
και των προσκλήσεων του Κοινοτικού Συμβουλίου, την τοιχοκόλληση 
όλων των ανακοινώσεων, εκτελεί δε και κάθε υπηρεσία που ανατίθεται 
σ’ αυτόν νόμιμα. 

ΥΠΗΡΕΣΙΑ ΚΑΘΑΡΙΟΤΗΤΑΣ 

Μεριμνούν για την περισυλλογή των απορριμμάτων των οικιών και 
καταστημάτων για όσες μέρες παίρνουν εντολή από τον Πρόεδρο και τη 
μεταφορά αυτών με το απορριμματοφόρο στον τόπο που έχει καθορι- 
σθεί. 

Άρθρο 5 

Του προσωπικού προΐσταται ο Πρόεδρος. 

Άρθρο 6 

Αυτός ο οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 12 Οκτωβρίου 1987 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

-♦- 

Αριθ. 20907 (7) 

Τροποποίηση της 26819/14.12.83 απόφασης του Νομ. Δυτ. Αττικής. 
Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού Κώ¬ 
δικα (Π.Δ. 76/85). 

2. Τις όμοιες του άρθρου μόνου του Π.Δ. 331/83 «Μεταβίβαση αρ¬ 
μοδιοτήτων του Υπουργού Εσωτερικών στους Νομάρχες». 

3. Την 52878/28.7.83 απόφαση του Υπουργού Εσωτερικών και 

την 26819/14.12.83 όμοια δική μας περί συστάσεως ίδιου Νομικού 
Προσώπου στο Δήμο Ελευσίνας, με το όνομα «Λέσχη Πολιτισμού του 
Δήμου Ελευσίνας» (ΦΕΚ 475/1983). 

4. Την αριθ. 151/87 απόφαση του Δημοτικού Συμβουλίου Ελευσί¬ 
νας, σχετικά με τη μετονομασία του εν λόγω Νομικού Προσώπου σε 
«ΠΝΕΥΜΑΤΙΚΟ ΠΟΛΙΤΙΣΤΙΚΟ ΚΕΝΤΡΟ ΤΟΥ ΔΗΜΟΥ ΕΛΕΥΣΙ¬ 
ΝΑΣ», αποφασίζουμε: 

Τροποποιούμε την 52878/28.7.83 απόφαση του Υπουργού Εσωτε¬ 
ρικών καθώς και την 26819/14.12.83 όμοια δική μας, που δημοσιεύ¬ 
τηκε στο ΦΕΚ 475/1983 τ.Β', περί συστάσεως Νομικού Προσώπου 
στο Δήμο Ελευσίνας, από «ΛΕΣΧΗ ΠΟΛΙΤΙΣΜΟΥ του ΔΗΜΟΥ 
ΕΛΕΥΣΙΝΑΣ» σε «ΠΝΕΥΜΑΤΙΚΟ ΠΟΛΙΤΙΣΤΙΚΟ ΚΕΝΤΡΟ του 
ΔΗΜΟΥ ΕΛΕΥΣΙΝΑΣ». 

Κατά τα λοιπά ισχύει η 52878/83 τροποποιούμενη απόφαση. 

Η παρούσα θα δημοσιευτεί στην Εφημερίδα της Κυβερνήσεως. 

Αιγάλεω, 13 Οκτωβρίου 1987 
Ο Νομάρχης 
Γ. ΑΝΑΝΙΑΔΗΣ 

-♦- 

Αριθ. 6174 (8) 

Δωρεάν παραχώρηση στο Δήμο Κω του τεμαχίου διανομής 77 Αγρο¬ 
κτήματος Κω-Εξοχή. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 123 του Αγροτικού Κώδικα, όπως τρο¬ 
ποποιήθηκε με το άρθρο 7 του Α.Ν.431/68 και αντικαταστάθηκε με 
τις διατάξεις του άρθρου 6 του Ν.994/79. 

2. Τις διατάξεις του Νόμου 3200/55 «περί Διοικητικής αποκεντρώ- 
σεως». 

3. Τα από 28.6.55 και 23.11.56 Β.Δ. «περί επεκτάσεως των αρμο- 
διοτήτων Νομάρχου επί θεμάτων αρμοδιότητας του Υπουργείου Γεωρ¬ 
γίας». 

4. Το με αριθμ. 4646/30.7.87 έγγραφο του Δήμου Κω. 

5. Το με αριθ. 135841/25.9.87 έγγραφο του Υπουργείου Γεωρ¬ 
γίας, Δ/νση Εγγείου Ιδιοκ/σίας. 

6. Σχετική εισήγηση της Δ/νσης Γεωργίας Δωδεκανήσου, αποφασί¬ 
ζουμε: 

Παραχωρούμε δωρεάν κατά κυριότητα στο Δήμο Κω, το τεμάχιο 
Διανομής αριθ. 77 του Αγρ/τος Εξοχής Κω, κυριότητας Υπ. Γεωρ¬ 
γίας, συνολικής εκτάσεως 5.760 τ.μ., το οποίο χαρακτηρίζεται ως «Νε- 
κροταφείο-Κοινό» στο απόσπασμα του Κτηματολογικού Πίνακα Διανο¬ 
μής του παραπάνω Αγρ/τος έτους 1959. 

Η παραπάνω παραχώρηση γίνεται για να νομιμοποιείται κάθε ενέρ¬ 
γεια του Δήμου Κω, που αποσκοπεί στη συντήρηση και διατήρηση του 
ακινήτου και τελεί υπό τον όρο της μη αλλαγής της μέχρι τώρα χρήσης 
του ακινήτου και του σκοπού για τον οποίο παραχωρείται. 

Περιέρχεται δε στην κυριότητα του Δήμου Κω μετά τη δημοσίευση 
της παρούσας απόφασης στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Ρόδος, 7 Οκτωβρίου 1987 
Ο Νομάρχης 

I. ΜΑΧΑΙΡΙΔΗΣ 

-♦- 

Αριθ. ΙΕ/1873 (9) 

Τροποποίηση παρ. 2 άρθρου 16 Κανονισμού Λειτουργίας Δ/σεως και 
Παροχών ΚΑΦ Ξηράς Κατακόλου. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις δ/ξεις Ν.Δ. 532/70 σε συνδυασμό με τις όμοιες Β.Δ. 711/ 
70. 

2. Τις δ/ξεις Π.Δ. 1156/77 «περί Οργανισμού Υπουργείου Εργα¬ 
σίας». 

3. Τις δ/ξεις Ν.Δ. 1254/49 «περί τροποποιήσεως και συμπληρώ- 
σεως ενίων διατάξεων των περί φορτ/σεων νόμων». 

4. Την αριθμ. ΙΕ/1124/9.8.83 απόφασή μας. 

5. Την αριθμ. 5651/21.3.85 απόφασή μας. 

6. Την αριθμ. 16831/28.9.87 διαταγή Υπ. Εργασίας που μας δια¬ 
βίβασε την πρ. 3820/1059/11.9.87 σύμφωνη γνώμη της Δ/νσεως 
Τιμών και Εισοδημάτων του Υπουργείου Εθνικής Οικονομίας «Αύξηση 
εφάπαξ αποζημιώσεως φορτ/τών ΚΑΦ Ξηράς Κατακόλου», αποφασί¬ 
ζουμε: 


Τροποποιούμε τον Κανονισμό Λειτουργίας Διοικήσεως και Παροχών 
ΚΑΦ Ξηράς Κατακόλου. Η παράγραφος 2 του άρθρου 16 του παρα¬ 
πάνω Κανονισμού αντικαθίσταται ως εξής: 

1 . 

2. Το ποσό της εφάπαξ αποζημίωσης το οποίο καταβάλλεται σύμ¬ 
φωνα με τις ανωτέρω προϋποθέσεις στους εξερχομένους από το επάγ¬ 
γελμα φορτ/τές ορίζεται με ομαλές οικονομικές συνθήκες του ΚΑΦ 
ανάλογα με τα έτη συμμετοχής τους σ’ αυτό ως εξής: 

«Δια τους έχοντας ΙΟετή συμμετοχή στο ΚΑΦ σαράντα χιλιάδες πε¬ 
ντακόσιες (40.500) δρχ. το ποσό αυτό θεωρούμενο βασικό προσαυξάνε¬ 
ται κατά πέντε χιλιάδες εξήντα τρεις (5.063) δρχ. για κάθε έτος συμμε¬ 
τοχής στο ΚΑΦ πέραν της ΙΟετίας και μέχρι συμπληρώσεως 20ετούς 
συμμετοχής, για κάθε δε έτος πέραν της 20ετούς συμμετοχής προσαυ¬ 
ξάνεται κατά εννέα χιλιάδες εκατό δεκατρείς (9.113) δρχ. μη δυναμέ- 
νου σε κάθε περίπτωση του συνολικού ποσού της εφάπαξ αποζημιώσεως 
να υπερβεί το ποσό των διακοσίων είκοσι χιλιάδων (220.000) δρχ. 
Η παρούσα να δημοσιευθεί στην Εφημερίδα της Κυβερνήσεως. 

Πύργος, 13 Οκτωβρίου 1987 
Η Νομάρχης 

ΑΛΚΚΑ ΜΑΡΚΟΠΑΝΝΑΚΙ1 

- 4 - 

Αριθ. 8205 (10) 

Μεταβίβαση κοινόχρηστων εκτάσεων στην Κοινότητα Καλλιθέας Σου- 
λίου Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Το Νόμο 3200/55 περί διοικητικής αποκεντρώσεως. 

2. Το άρθρο 197 του Αγρ. Κώδικα. 

3. Το άρθρο 15 του Ν.Δ.216/73 «περί διοικήσεως και διαχειρίσεως 
μεταβιβασθεισών ή μεταβιβαζομένων κοινοχρήστων εποικιστικών 
εκτάσεων». 

4. Τα κτηματολογικά στοιχεία Διανομής συν/σμού «Τσουρίλα- 
Βρυσοπούλα» έτους 1978, αποφασίζουμε: 

Μεταβιβάζουμε στην Κοινότητα Καλλιθέα τις παρακάτω κοινόχρη¬ 
στες εκτάσεις συν/σμού «Τσουρίλα-Βρυσοπούλα» κατά πλήρη κυριό¬ 
τητα και νομή: 

αριθ. τεμαχίου 70 Βρύση μετά περιοχής έκτασης 0,183 στρεμμ. 
αριθ. τεμαχίου 39 πλατεία έκτασης 1,012 στρεμμ. 

ρεύματα (χωρία αριθμό τεμαχίου) έκτασης 6,329 στρεμμ. 

δρόμοι συν/σμοί (χωρί αριθμό) 21,063 στρεμμ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ηγουμενίτσα, 5 Οκτωβρίου 1987 
Ο Νομάρχης 
ΠΑΝ. ΣΚΑΛΤΣΑΣ 

- ♦ - 

Αριθ. Β. 17429 (11) 

Τροποποίηση της αριθμ. 66988/17.9.82 κοινής απόφασης των 
Υπουργών Εσωτερικών και Υγείας και Πρόνοιας (ΦΕΚ 953/ 
22.11.82 τ.Β') που αφορά τη σύσταση ίδιου νομικού προσώπου με 
το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΚΑΡΔΙΤΣΑΣ» στο Δήμο Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού Κώ¬ 
δικα (Π.Δ. 76/85). 

2. Τις διατάξεις του άρθρου μόνου του Π.Δ/τος 331/83 «περί μετα- 
' βίβασης αρμοδιοτήτων του Υπουργού Εσωτερικών στους Νομάρ- 

χες». 

3. Τις αριθμ. 36/87 και 158/87 αποφάσεις του Δημοτικού Συμ¬ 
βουλίου Καρδίτσας, αποφασίζουμε: 

Η παραγρ. 4 της αριθμ. 66988/82 κοινής απόφασης των Υπουρ¬ 
γών Εσωτερικών και Υγείας και Πρόνοιας περί συστάσεως στο Δήμο 
Καρδίτσας ίδιου νομικού προσώπου με το όνομα «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΑΡΔΙΤΣΑΣ» αντικαθίστα¬ 
ται ως εξής: 

«4» Το νομικό πρόσωπο διοίκείται από επταμελές Διοικητικό Συμ¬ 
βούλιο που αποτελείται από τους: 

α. Δήμαρχο ή αντιδήμαρχο που ορίζει ο Δήμαρχος, ως Πρόεδρο. 

β. Ένα (I) Δημοτικό Σύμβουλο που ορίζεται με απόφαση του Δημο¬ 
τικού Συμβουλίου. 

γ. Ένα (1) αιρετό μέλος του νομικού προσώπου, που εκλέγεται, ανά¬ 
μεσα στα μέλη του, από αυτά. 

6. Μία (1) Κοινωνική Λειτουργό υπάλληλο του Τπ. Υγείας και Πρό¬ 
νοιας που ορίζεται από το Υπουργείο αυτό. 

ε. Ένα (1) δημότη που ορίζεται με απόφαση του Δημοτικού Συμβου¬ 
λίου ανάμεσα σε πρόσωπα που ασχολούνται με τα ανθρωπιστικά επαγ¬ 
γέλματα, ύστερα από σχετική πρόταση του Δημάρχου. 

στ. Έναν (1) αιρετό εκπρόσωπο των εργαζομένων, που εκλέγεται 
απ’ αυτούς. 

ζ. Έναν (I) εκπρόσωπο που εκλέγεται από κοινού από τους τοπικούς 
συλλόγους των Συνταξιούχων. 

Το Διοικητικό Συμβούλιο εκλέγει από τα μέλη του τον αντιπρόεδρο 
και γραμματέα. 

II θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Μέχρι να εκλεγούν τα αιρετά μέλη με στοιχεία γ, στ, ζ, ή μέχρι να 
πληρωθεί οποιαδήποτε θέση μέλους που κενώνεται, το Διοικητικό Συμ¬ 
βούλιο λειτουργεί με ελλιπή σύνθεσή του, αν ο αριθμός των μελών δεν 
είναι κατώτερος αυτού που απαιτείται για το σχηματισμό της απαρτίας. 

Η παρούσα να δημοσιευθεί στην Εφημερίδα της Κυβερνήσεως. 

Καρδίτσα, 7 Οκτωβρίου 1987 
Ο Νομάρχης 
ΜΙΧ. ΧΡΥΣΟΧΟΪΑΗΣ 


Αριθ. ΑΒ/ΦΜ 1/2965 


( 12 ) 


Χορήγηση άδειας Μεταλλευτικών Ερευνών στο Νομό Λάρισας. 

Ο ΝΟΜΑΡΧΗΣ ΛΑΡΙΣΑΣ 

Με τη ΔΒ/ΦΜ1/2965/14.10.87 απόφαση του Νομάρχη Λάρισας 
που εκδόθηκε ύστερα από: 

α) Την από 28.8.1984 αίτηση της Α.Ε. «ΕΛ.ΒΙ.ΟΡ» 

β) Την από 8.10.1987 γνωμοδότηση του Τοπογράφου της Δ/νσης 
Τεχνικών Υπηρεσιών Ν. Λάρισας Αγραφιώτη Γεωργίου στην οποία βε¬ 
βαιώνεται ότι ο χώρος είναι ελεύθερος, χορηγείται στην παραπάνω 
Εταιρεία άδεια Μεταλλευτικών Ερευνών διάρκειας τριών (3) ετών, στην 
Κοινότητα Μακρυχωρίου Ν. Λάρισας και σε χώρο έκτασης 6.270 
στρεμμάτων περίπου, που έχει τα εξής όρια: 

1) ΑΧ = -1180 Ψ = + 4780 

2) Α’X = + 1106,47 Ψ= + .4423,67 

3) Δ’ X = + 679,99 Ψ = + 2971,38 

4) Γ X = + 1700 Ψ = + 1700 

5) Ε' X = + 2100 Ψ = + 2100 

6) Ε' X = + 1850 Ψ = + 3960 και από εκεί στο Αρ- 

χικό 

Ψ = + 4780 
ί 39° 54’ Μ = - 1° 15' 

Λάρισα, 14 Οκτωβρίου 1987 
Ο Νομάρχης 
ΔΗΜ. ΚΟΥΚΟΥΛΑΚΗΣ 


1) Α X = - 1180 
ΚΦΧ ΛΑΡΙΣΑ 


- ♦-- 

Αριθ. Δα 7808 (13) 

Συμπλήρωση των αριθ. 18185/3.7.1959 και Δα/48614/10.10.74 
αποφάσεων του Νομάρχη Τρικάλων που αφορούν τα κοινόχρηστα 
Ράξας. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Το αριθ. 454/19.6.1987 έγγραφο της Κοινότητας Ράξας με το 
οποίο ζητεί να καθοριστεί το ποσοστό με το οποίο η Κοινότητα είναι συ¬ 
νιδιοκτήτης με τους μικροϊδιοκτήτες στις κοινόχρηστες εκτάσεις του 
αγρ/τος. 

2. Το αριθ. 1391/17.9.1987 έγγραφο του Γραφείου Τοπ/κής της 
ΝΟ Τρικάλων το οποίο αφορά τα ποσοστά συνιδιοκτησίας του Συνεται¬ 
ρισμού Ράξας στις κοινόχρηστες εκτάσεις. 

3. Την αριθ. 18185/3.7.1959 απόφασή μας με την οποία μεταβι¬ 
βάστηκαν κατά κυριότητα οι κοινόχρηστες εκτάσεις του αγρ/τος Ράξας 
στην ομώνυμη Κοινότητα και την αριθ. Δα 48614/10.10.1974 όμοια 
απόφασή μας με την οποία αποσαφηνίστηκε και διορθώθηκε η αριθ. 
18185/3.7.1959 απόφαση. 


4. Τις διατάξεις τυ άρθρου 197 παράγρ. 1 του Αγροτικού Κώδικα. 

5. Τις διατάξεις του Ν. 3200/55 και τα από 28.6.1955 και 
23.11.56 Β.Δ/τα, αποφασίζουμε: 

1. Συμπληρώνουμε την αριθ. 18185/3.7.1959 απόφασή μας που 
αφορά τη μεταβίβαση της κυριότητας των κοινόχρηστων εκτάσεων 
αγροκτήματος Ράξας στην ομώνυμη Κοινότητα και την αριθ. Δα 
48614/10.10.1974 όμοια απόφασή μας με την οποία αποσαφηνί¬ 
στηκε και διορθώθηκε η αριθ. 18185/1959 απόφασή μας, γράφοντας 
σ’ αυτές και τα ποσοστά με τα οποία ο πρώην ΣΑΑΚ και τώρα η Κοινό¬ 
τητα Ράξας είναι συνιδιοκτήτης με τους μικροϊδιοκτήτες στα κοινόχρη¬ 
στα τεμάχια της Κοινότητας: 

α. 1 αριθ. 1 κοπτολείβαδο εκτάσεως 221,558 στρεμ. 

2 αριθ. 2 Μερηάς εκτάσεως 588,000 στρεμ. 

3 αριθ. 983 Μερηάς εκτάσεως 504,922 στρεμ. 

4 αριθ. 1152 Μερηάς εκτάσεως 603,060 στρεμ. 

5 αριθ. 1186 ζευγαρολεϊβαδο εκτάσεως 686,557 στρεμ. 

Σύνολο 2.604,097 στρεμ. κοινόχρηστα τεμάχια στα οποία ο πρώην 

ΣΑΑΚ Ράξας και αργότερα η Κοινότητα είναι συνιδιοκτήτης με τους μι- 
κροϊδιοκτήτες κατά 247 στρέμματα και ποσοστό 9,5%. 


β. 1 αριθ. 180 ρεύμα εκτάσεως 

2 αριθ. 519 χάνδακας εκτάσεως 

3 αριθ. 609 ρεύμα εκτάσεως 

4 αριθ. 610 ρεύμα εκτάσεως 

5 αριθ. 611 ρεύμα εκτάσεως 

6 αριθ. 1037 χάνδακας εκτάσεως 

7 αριθ. 1125 χάνδακας εκτάσεως 

8 αριθ. 1185 χάνδακας εκτάσεως 


25,430 στρέμματα 
43,491 στρέμματα 
7,253 στρέμματα 
1,625 στρέμματα 
4,437 στρέμματα 
4,149 στρέμματα 

3,200 στρέμματα 


3,400 στρέμματα 
Σύνολο 92,985 στρέμματα 
γ. 1 αριθ. 964 χέρσο εκτάσεως 3,500 στρέμματα 

2 αριθ. 1131 γελαδόστρατο εκτάσεως 6,360 στρέμματα 

και αγροτικές οδούς 213,409 στρέμματα 

Σύνολο 219,769 στρέμματα 
Από τα παραπάνω τεμάχια στα αριθ. 180, 519, 609, 610, 611, 
1037, 1125, 1185, 1131 και αγροτικές οδός ο πρώην ΣΑΑΚ Ράξας 
και αργότερα η Κοινότητα είναι συνιδιοκτήτης με τους μικροϊδιοκτήτες 
κατά 29,993 στρέμματα και ποσοστό 30%. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Τρίκαλα, 9 Οκτωβρίου 1987 
Ο Νομάρχης 
ΠΕΤΡΟΣ ΡΙΖΟΣ 


Αριθ. 109247 (14) 

Ίδρυση τμήματος Επιμόρφωσης Υδραυλικών στο ΚΕΤΕΚ Αθηνών. 

Ο ΔΙΟΙΚΗΤΗΣ ΤΟΥ ΟΑΕΔ 
Έχοντας υπόψη: 

1. Τις διατάξεις του 212/69 Π.Δ. «Περί Οργανώσεως και Διοική- 
σεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, Συγκροτή- 
σεως και Λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής Καταρτίσεως εργατικού δυναμικού κ.λπ.». 

4. Τη 14157/268/15.9.87 απόφαση του Δ.Σ. του Οργανισμού, 
αποφασίζουμε: 

Αρθρο 1 

Ιδρύουμε στο ΚΕΤΕΚ Αθηνών (Μοσχάτο) τμήμα Επιμόρφωσης 
Υδραυλικών, σε καύσικα και Ιατρικά αέρια. 

Αρθρο 2 

Σκοπός του ιδρυόμενου τμήματος επιμόρφωσης είναι η παροχή εξει- 

δικευμένων γνώσεων στους υδραυλικούς πάνω σε θέματα καυσίμων και 
Ιατρικών αερίων. 

Αρθρο 3. 

Τα προσόντα των υποψηφίων για επιμόρφωση και η διάρκεια της εκ¬ 
παίδευσης καθορίζονται με βάση τις ισχύουσες διατάξεις. 

Αρθρο 4 

Η εσωτερική λειτουργία και διάρθρωση του ιδρυόμενου τμήματος 
καθορίζεται με τον κανονισμό λειτουργίας των Σχολών Μετεκπαίδευσης 
και Επιμόρφωσης εργαζομένων. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα απόφαση να δημοσιευτεί στην Εφημερίδα της Κυβερνή- 
σεως. 

Αθήνα, 6 Οκτωβρίου 1987 
Ο Διοικητής 
Τ. ΑΜΑΛΛΟΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(15) 

Στο ΦΕΚ 401/Β/6.8.87 που δημοσιεύθηκε η 46306/2265/ 


16.7.87 απόφαση του Υπουργού ΠΕΧΩΔΕ «περί χορήγησης αδειών 
οικοδομής απο δημάρχους και προέδρους Κοινοτήτων», επιφέρονται οι 
παρακάτω διορθώσεις: 

α) Στο άρθρο 4 στην παράγ. 6 και στον 5ο στίχο από το λανθασμένο 
«πολεοδομική υπηρεσία διακόπτει κατ’ αρχήν....» στο ορθό «πολεοδο- 
μική υπηρεσία, την αστυνομική αρχή, το δήμο ή την Κοινότητα η πολε¬ 
οδομική υπηρεσία διακόπτει κατ’ αρχή...». 

β) Στο άρθρο 2 παράγρ. 2β από το λανθασμένο «β) τουριστικοί που 
λειτουργούν ως πόλοι τακτικών ή επαρχιακών...» στο ορθό «τουριστικοί 
που λειτουργούν ως πόλοι τακτικών ή εποχιακών...». 

(Από το Υπ. ΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



